
MUNICIPIUL TIMIȘOARA

DIRECȚIA INCUBATOR DE PROIECTE

TMI2023-011452/31.10.2023
RAPORT DE SPECIALITATE

privind aprobarea modificării HCL nr.325/14.06.2019 privind aprobarea cererii de finantare şi a cheltuielilor aferente pentru:
„Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 din Timisoara
Având în vedere Referatul privind aprobarea modificării H.C.L. nr. 325/14.06.2019 privind aprobarea cererii de finantare şi a cheltuielilor aferente pentru: „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 din Timisoara.

Prin Hotărârea Consiliului Local nr. 325/14.06.2019  a fost aprobată cerererea de finantare şi a cheltuielilor aferente pentru:„Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 din Timisoara.

În data de 23.07.2023 a fost semnat contractul de finanțare nr. 4621 între Ministerul Dezvoltării, Lucrărilor Publice și Administrației – în calitate de Autoritate de Management pentru POR 2014-2020, ADR Vest – Organism Intermediar şi Municipiul Timişoara în calitate de beneficiar. 
Sursa de finanțare a proiectului este bugetul local, bugetul de stat şi Fondul European de Dezvoltare Regională  prin Programul Operațional Regional 2014-2020.

Valoarea totală a Contractului de Finanțare este de 7.724.298,52 lei, cu termen de finalizare a implementării proiectului până la data de 31.12.2023.

În data de 17.12.2021 a fost încheiat contractul de execuție lucrări nr.106/17.12.2021 cu EXTRA PROMPT SRL la valoarea de 5.361.774,05 lei fără TVA. Durata de execuție a lucrărilor ce fac obiectul contractului este de 20 luni, începând de la data menționată în ordinul de începere a execuției lucrărilor.

În data de 12.01.2022 a fost predat amplasamentul, iar ordinul de începere a lucrărilor a fost dat începând cu data de 19.01.2022 pe o perioadă de 20 luni. 

În data de 26.07.2022 a fost aprobată HCL nr.373/26.07.2022 privind aprobarea rezervei de implementare destinată reechilibrării  contractului de execuție lucrări  nr. 106/17.12.2021 aferent proiectului „Construcţia si echiparea infrastructurii pentru educaţie timpurie antepreşcolară în Municipiul Timisoara – Calea Bogdăneştilor”, cod SMIS 129119, finanțat prin POR 2014-2020.
Rezerva de implementare aprobată prin HCL este de 1.233.208,03 lei fără TVA, din care valoare eligibilă 250.162,18 lei fără TVA și valoare neeligibilă 983.045,85 lei fără TVA, conform Anexei 7.
În data de 07.09.2022 a fost încheiat actul adițional nr.1/07.09.2022  la contractul de execuție lucrări nr.106/17.12.2021, obiectul actului fiind ajustarea prețului contractului cu contravaloarea rezervei de implementare. Prin acest act adițional a fost aprobată valoarea rezervei de implementare în sumă de  1.233.208,03 lei fără TVA reprezentând un procent de 23% din valoarea restului de executat al contractului la momentul intrării in vigoare a OUG nr.64/2022, respectiv 11.05.2022.

Totodată a fost încheiat Actul adițional nr.2/10.02.2023 la contractul de execuție lucrări prin care s-au accesat lucrări diverse și neprevăzute în valoare de 298.343,66 lei + TVA în baza DS1/17.05.2022. 

Conform art.12 alin.(1) din O.U.G nr.64/2022 modificată și completată, autorităţile de management ale programelor operaţionale/naţionale încheie acte adiţionale la contractele de finanţare pentru majorarea valorii eligibile şi/sau, după caz, a valorii neeligibile a cheltuielilor aferente unui proiect, dacă sunt îndeplinite mai multe condiţii inclusiv ,, ... beneficiarul fondurilor externe nerambursabile a utilizat cel puţin 50% din valoarea eligibilă alocată prin contractul de finanţare.’’

În acest sens Municipiul Timișoara a solicitat încheierea unui act adițional la contractul de finanțare conform O.U.G nr.64/2022. Menționăm că la nivelul proiectului nu există economii eligibile care să acopere întreaga valoare eligibilă în sumă de 250.162,18 lei fără TVA conform anexei 7. Singura economie eligibilă este la contractul de informare și publicitate nr.182/11.10.2019 în sumă totală de 10.607,55 lei la care se adaugă TVA.
Prin Adresa nr.30033/19.10.2023 ADR Vest ne-a solicitat transmiterea unui HCL privind aprobarea noilor valori totale ale proiectului, precum si valorile asumate de beneficiar din fonduri proprii.
Ținând cont de cele mai sus exprimate, propunem spre aprobarea Consiliului Local al Municipiului Timișoara:
Aprobarea modificării HCL nr. 325/14.06.2019  privind aprobarea cererii de finantare şi a cheltuielilor aferente pentru:„Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 din Timisoara, astfel:
· Se modifică art.2 din HCL nr. 325/14.06.2019 după cum urmează:

Se aprobã valoarea totalã a proiectului : „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor“, cod SMIS: 129119,  în cuantum de:  9.179.193,10   lei  (inclusiv TVA) din care valoare totală eligibilă în suma de 1.598.665,37 lei şi valoare totală neeligibilă de 7.580.527,73 lei.
· Se modifică art.3 din HCL nr. 325/14.06.2019 după cum urmează:

Se aprobã contribuţia proprie în proiect a  Municipiului Timisoara, reprezentând achitarea tuturor cheltuielilor neeligibile ale proiectului cât şi contribuţia de 2% din valoarea eligibilă a proiectului in cuantum de:  7.612.501,04 lei, reprezentând cofinanţarea proiectului: „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor“, cod SMIS: 129119.
Luând în considerare cele de mai sus, în baza art. 136 din OUG nr.57/2019 privind Codul administrativ, apreciem că Proiectul de hotărâre privind aprobarea modificării HCL nr.325/14.06.2019 privind aprobarea cererii de finantare şi a cheltuielilor aferente pentru: „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 din Timisoara, îndeplinește condițiile tehnice pentru a fi supus dezbaterii și aprobării plenului consiliului local.

